Source: http://iszolnok.hu/2019/08/07/uzemelhet-a-bige-holding-szolnoki-mutragyagyara/
Timestamp: 2019-12-10 09:54:16
Document Index: 7061095

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ']

Üzemelhet a Bige Holding szolnoki műtrágyagyára | iSzolnok.hu
Magyar győzelem a Nemzetközi Emmy-díjátadón
Színházi vándorfesztivál helyszíne lehet Szolnok
Jobb volt a Dubrovnik a Bl-meccsen
Minden idők legnagyszerűbb atlétikai világbajnokságát fogjuk megrendezni
Vízilabda: ami kötelező, az kötelező
Férfi vízilabda ob I – Magabiztosan nyert a Szolnok
Hosszú Katinka szakított edzőjével, egyedül készül fel az olimpiára
Light friday Szolnokon
Felfegyverkezve elkövetett rablással gyanúsítják a párt
Kezdőlap Hírek Szolnok Üzemelhet a Bige Holding szolnoki műtrágyagyára
Üzemelhet a Bige Holding szolnoki műtrágyagyára
Üzemelhet a Bige Holding szolnoki műtrágyagyára, miután a Fővárosi Törvényszék másodfokon is jóváhagyta a holding jogvédelem iránti kérelmét a katasztrófavédelem határozatával szemben, amely azonnali hatállyal felfüggesztette az üzem működési engedélyét.
A másodfokú döntésről a törvényszék sajtóosztálya kedden tájékoztatta az MTI-t.
Az ügy előzménye, hogy a Bige Holding Kft. szolnoki műtrágyagyárának működési engedélyét a Jász-Nagykun-Szolnok Megyei Katasztrófavédelmi Igazgatóság azonnali hatállyal visszavonta, mert a hatóság szakemberei ismételten hiányosságokat tártak fel az üzemben, emiatt ott szerintük a biztonságos működés feltételei nem adottak a hibák igazolt kijavításáig. A gyár tulajdonosa a termelést leállította, de a döntéssel szemben bírósághoz fordult.
A Debreceni Közigazgatási és Munkaügyi Bíróság helyt adott a felperes azonnali jogvédelem iránti kérelmének, és elrendelte a Jász-Nagykun-Szolnok Megyei Katasztrófavédelmi Igazgatóság határozatának halasztó hatályát, a hatóság döntése ellen indított per jogerős befejezéséig. Az igazgatóság a döntéssel szemben fellebbezett, azonban most másodfokon is jóváhagyták azt.
A Fővárosi Törvényszék közleménye szerint megfelelő volt az elsőfokú bíróság érvelése: a hatóság határozata és a közigazgatási iratok tartalma alapján nem lehetett megállapítani személyi sérülés, veszélyes anyag környezetbe kijutása, környezetkárosodás valós veszélyét, a gyár bezárása pedig súlyos hátrányt okozna a felperesnek és munkavállalóinak. Egy folyamatos működésre tervezett üzem leállítása esetén a termelés kiesése jelentős anyagi hátránnyal jár – írták. A másodfokon eljáró törvényszék rámutatott arra, hogy a halasztó hatály elrendelésekor az elsőfokú bíróság azt mérlegeli, hogy a közigazgatási cselekmény végrehajtásához fűződő közérdek, valamint a végrehajtás által okozott fenyegető hátrány elhárításához fűződő felperesi magánérdek ütközésekor az adott helyzetben melyik védelme jelent kisebb hátrányt.
A bíróság a mérlegelés során nem lépheti át a támadott határozat tartalmát: amennyiben magából a támadott határozatból indokolhatóan nem derült ki, hogy veszélyes anyag jutott a környezetbe, vagy hogy személyek vagy környezet egyéb más módon veszélyeztetve lenne, az utólag nem pótolható. A határozat kizárólag az óleumtorony és a cirkulációs tartályok tekintetében tartalmazott kötelezést, a határozatból ezek vonatkozásában nem volt megállapítható életre, környezetre vonatkozó veszély. A másodfokú bíróság azt vizsgálhatta, hogy az elsőfokú bíróság tévesen értékelte-e a határozatban megfogalmazott kifogások alapján az azonnali jogvédelem elrendelésének indokoltságát.
A fellebbezés keretében azt kellett volna az alperesnek alátámasztania, hogy a határozatban feltárt kifogásokból eredően személyek vagy környezet veszélyeztetettsége fennáll-e, de a fellebbezésben foglaltak a határozatban nem szereplő körülményekre hivatkoztak – írták.
Az MTI korábbi híre szerint a Bige Holding Kft. szolnoki gyárában mintegy 250 ember dolgozik.
Új eszközöket kaptak az önkormányzati és önkéntes tűzoltók
Okos Ingázás konferencia
826 Követő
Lajos vagyok, alkoholista. – 20 éves a szolnoki A.A.
2013.12.14.
Öt ország működött együtt a Tisza ökológia állapotának javításáért
Letartóztatták Dieudonné humoristát terrorizmus dicsőítésének gyanújával
2015.01.15.